Here is a page extracted from Wikipedia that may contain CSS, HTML, and a lot of unformatted text.

Title: اسمر يا اسمرانى
Content: اسمر يا اسمرانى

كلماتها 
اسمر يا اسمراني مين قساك عليا

لو ترضا بهواني برضه انت اللى ليا

بتزيد عذابي ليه ويهون شبابي ليه

وتطول غيابك ليه قول لي ليه ناسي ليه ليه يا اسمر

يا اسمر قلبي فى نار .. نار عذابي ونار ظنوني

يا اسمر فكري احتار.. الشوق ضناني سهر عيوني

والجرح اللى فى قلبي ازاي اداويه

والدمع اللى ف عيني لإمتا اداريه

لا انا بشكي ولا بحكي بس قول لي ليه ناسى ليه ليه يا اسمر

قالو لي الناس هواك حيره وقلت أحتار عشان خاطرك

تحيرني تسهرني كفايه اخطر علا فكرك

و انا راضي بحرماني وحيرتي ويا أشجاني

دا الحب اللى أنا شفته يوم وياك فرحني ونساني ازاي أنساك

لا انا بشكي ولا بحكي بس قول لي ليه يا اسمر

أنا شاري هواك يا اسمر بروحي وفرحتي وعمري

وأيام حلوه عشناها راحت وانقضت بدري

ياريت ترجع لياليها وأنا وأنت نعيش فيه

والقلب اللى شغلته سنين بهواك لوعته وضيعته وقلت فداك

لا أنا بشكي ولا بحكي بس قول لي ناسى ليه ليه يا اسمر

لا انا بشكي ولا بحكي بس قول لي يا حبيبى

يا اسمر يا اسمراني مين قساك عليا ..لو ترضا بهوانى برضه انت اللى ليا

بتزيد عذابى ليه و يهون شبابى ليه و تطول غيابك ليه قول لى ليه ناسى ليه ليه يا اسمر

شوف كمان 
 ليستة اغانى عبد الحليم حافظ

اغانى باللغه المصريه
اغانى عبد الحليم حافظ